**Ministru kabineta noteikumu projekta “Noteikumi par ūdenstilpju klasifikatoru” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Statistikas likuma 21. panta 1. punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašreiz spēkā esošais ūdenstilpju klasifikators ir apstiprināts ar Ministru kabineta 2012. gada 14. augusta noteikumiem Nr. 551 “Noteikumi par ūdenstilpju klasifikatoru” (turpmāk – MK noteikumi Nr. 551), pamatojoties uz iepriekšējo, Valsts statistikas likuma 71. pantā doto deleģējumu Ministru kabinetam apstiprināt nacionālās klasifikācijas un klasifikatorus.Atbilstoši Statistikas likuma pārejas noteikumu 2. punktam Ministru kabinets līdz 2017. gada 31. maijam izdod šā likuma 11. un 21. pantā paredzētos Ministru kabineta noteikumus, tai skaitā noteikumus par ūdenstilpju klasifikatoru (turpmāk – klasifikators). Saskaņā ar Ministru kabineta 2017. gada 3. janvāra noteikumu Nr. 2 “Noteikumi par statistisko klasifikāciju sarakstu un tajā iekļauto statistisko klasifikāciju ieviešanas, uzturēšanas un publicēšanas kārtību” pielikuma 50. punktu Vides aizsardzības un reģionālās aizsardzības ministrija (turpmāk – VARAM) ir atbildīga par klasifikatora izstrādāšanu, uzturēšanu un publicēšanu.Ūdens apsaimniekošanas likuma 8. panta otrā daļa noteic, ka visi virszemes ūdeņu aizsardzības un ar to saistītie apsaimniekošanas pasākumi jāplāno un jāīsteno atbilstoši upju sateces baseinu robežām, ievērojot, ka to teritorijā esošie ūdens resursi un to kvalitāte ir cieši saistīti. Atbilstoši Ūdens apsaimniekošanas likuma 8. panta otrajai daļai Latvijā ir noteikti Ventas, Lielupes, Daugavas un Gaujas upju baseinu apgabali, kuriem saskaņā ar likuma prasībām ir jāizstrādā apsaimniekošanas plāni, iekļaujot tajos arī informāciju un datus par ūdensobjektu, tai skaitā ūdenstilpju, raksturojumu, antropogēnās slodzes uz ūdeņiem novērtējumu un ūdens resursu lietošanas ekonomisko analīzi. Klasifikatora mērķis ir noteikt vienotu ūdenstilpju klasificēšanas sistēmu, viennozīmīgi identificēt katru tajā iekļauto ūdenstilpi, lai nodrošinātu ātru un ērtu datu apstrādi datorizētās informācijas sistēmās, aizstājot ūdenstilpju nosaukumus ar kodiem. Klasifikators nav veidots kā Latvijā esošu visu ūdenstilpju reģistrs vai datubāze ar detalizētu katras ūdenstilpes raksturojumu. Tā pamatuzdevums ir atvieglot informācijas strukturēšanu un analīzi par tām ūdenstilpēm, kuras ir būtiskas piesārņojuma slodzes novērtēšanai, tāpēc tajā ir iekļauti tikai tie dati, kas nodrošina viennozīmīgu ūdenstilpju identifikāciju.Klasifikators ir izstrādāts, pamatojoties uz MK noteikumos Nr. 551 iekļauto informāciju un papildināts ar biedrības “Latvijas ezeri” ierosinājumu par atsevišķu ūdenstilpju iekļaušanu klasifikatorā. Lai veiktu klasifikatora objektu pārskatīšanu un saraksta papildināšanu atbilstoši jaunākai informācijai, VARAM līdz 2020. gadam plāno apzināt visas Latvijas teritorijā nozīmīgākās jaunizveidotās mākslīgās ūdenskrātuves un dīķus (kuru platība varētu būt lielāka par 10 hektāriem), kā arī izvērtēt iekļaušanai klasifikatorā ūdenstilpes, kas ir mazākas par 10 hektāriem, bet vienlaikus nozīmīgi dabas aizsardzības objekti. Kopumā klasifikators ietver 1004 Latvijas teritorijā esošas izvietojuma, lieluma, saimnieciskās izmantošanas un apsaimniekošanas ziņā nozīmīgākās ūdenstilpes (ezerus, ūdenskrātuves, dīķus), tai skaitā upju baseinu apsaimniekošanas plānos izdalītos 259 ezeru ūdensobjektus. Klasifikatorā ir saglabāta iepriekš izmantotā pieeja klasifikatora objektu klasificēšanai. Minētos objektus klasificē pēc to atrašanās vietas, ņemot vērā ūdenstilpes atrašanos konkrēta upju baseinu apgabala teritorijā – Ventas, Lielupes, Gaujas vai Daugavas upju baseinu apgabalā. Savukārt, četri minētie upju baseinu apgabali iedalās divdesmit mazākos upju lielbaseinos. Lielbaseinu raksturojums un to kodi ir doti Ministru kabineta 2010. gada 30. marta noteikumos Nr. 318 “Noteikumi par ūdens saimniecisko iecirkņu klasifikatoru”. Ūdenstilpju klasificēšanai izmanto piecu ciparu kodu. Pirmie divi cipari (divas decimālās zīmes koda pirmajā un otrajā pozīcijā) norāda ūdenstilpes piederību upju baseinu apgabalā izdalītajam upju lielbaseinam, pārējie trīs cipari (trīs decimālās zīmes koda trešajā līdz piektajā pozīcijā) ir ūdenstilpes nosacītais kārtas numurs attiecīgajā upju lielbaseinā.Ūdenstilpju viennozīmīgai identificēšanai nepietiek ar objekta nosaukumu, jo Latvijā ir daudz vienāda nosaukuma ezeru, tādēļ papildus tiek izmantota informācija par valsts administratīvā iedalījuma vienībām – republikas pilsētu vai novadu (-iem), kurā (-os) atrodas ūdenstilpe, kā arī ūdenstilpes nosacītā viduspunkta koordinātas.Klasifikators ir papildināts ar Latvijas Ģeotelpiskās informācijas aģentūras (turpmāk – LĢIA) uzturētajā Vietvārdu datubāzē (7. izdevums) pieejamo aktuālo informāciju par ūdenstilpju nosaukumiem (skatīta 2017. gada aprīlī). Ir saglabāti spēkā esošā klasifikatora ūdenstilpju nosaukumi un papildus iekļauti tie objektu nosaukumi, kas pēc Vietvārdu datubāzes informācijas ir atšķirīgi. Tas nodrošinās izsekojamību veiktajām izmaiņām ģeogrāfisko objektu nosaukumos un arī ūdenstilpju saraksta labāku uztveramību. Papildus tam daļai ūdenstilpju ir norādīti oficiālie nosaukumi, par kuriem LĢIA ir saņēmusi Valsts valodas centra Vietvārdu apakškomisijas (turpmāk – VVC) atzinumu. Klasifikatorā iekļautas ūdenstilpes neatkarīgi no tā, vai konkrētā ūdenstilpe ir privātpersonu īpašumā vai saskaņā ar atjaunotā Latvijas Republikas Civillikuma I pielikumu noteikta kā publiskā ūdenstilpe. Ezeriem, kas iekļauti Civillikuma I vai II pielikumā, norādīti minētā likuma pielikumos dotie nosaukumi.  |
| 3. | Projekta izstrādē iesaistītās institūcijas | Nav. |
| 4. | Cita informācija | Kopš 2012. gada 10. janvāra LĢIA ir uzsākusi oficiālo vietvārdu un oficiālo paralēlnosaukumu piešķiršanu dabas objektiem, pamatojoties uz Valsts valodas centra atzinumiem. Oficiālie vietvārdi nepieciešami, lai nodrošinātu dabas objektu viennozīmīgu identifikāciju, nosakot konkrētu nosaukumu un tā pieraksta formu lietošanai oficiālajā saziņā, dokumentos, publiskā informācijā, normatīvajos aktos, kartēs (jo daudziem Latvijas dabas objektiem ir līdz 10 un pat vairāk dažādu nosaukumu un nosaukumu variantu). Šobrīd Valsts valodas centra atzinums ir sniegts par 212 dabas objektiem, tai skaitā par 31 ezera nosaukumu. Vienlaicīgi ar MK noteikumiem Nr. 551 atbilstoši Statistikas likuma pārejas noteikumu 2. punktam 2017. gada 1. jūnijā zaudēs spēku Ministru kabineta 2010. gada 30. marta noteikumi Nr. 318 ”Noteikumi par ūdens saimniecisko iecirkņu klasifikatoru”. Veiktās izmaiņas ūdenstilpju klasifikatorā pēc būtības neietekmēs ūdens saimniecisko iecirkņu klasifikatora izstrādi, jo abos minētajos klasifikatoros izmanto atšķirīgus principus kodu piešķiršanai. Aktualizējot ūdens saimniecisko iecirkņu klasifikatoru, tiks pārskatīta ūdens objektu savstarpējā saistība, pakārtotība un tos raksturojošās pazīmes, lai novērstu iespējamās neprecizitātes šo iecirkņu klasificēšanā, raksturošanā un robežu noteikšanā. Vienlaikus saglabāsies līdzšinējais ūdens objektu piederības iedalījums Ventas, Lielupes, Gaujas un Daugavas upju baseinu apgabalos un tiem attiecīgajos divdesmit upju lielbaseinos, ņemot vērā ūdens objektu atrašanās vietu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 1. Valsts vides dienests, valsts sabiedrība ar ierobežotu atbildību ”Latvijas Vides, ģeoloģijas un meteoroloģijas centrs”;2. Latvijā kopumā ir apmēram 1700 ūdens resursu lietotāji, kuriem saskaņā ar normatīvo aktu prasībām ir jāsaņem atļauja ūdens resursus ietekmējošu darbību veikšanai un jāsniedz valsts statistikas atskaite par ūdens resursu lietošanu.3. Ūdeņu stāvokļa vērtēšanas eksperti, dabas aizsardzības plānu izstrādātāji un lietotāji, ūdens objektu apsaimniekošanas plānu izstrādātāji un lietotāji. Klasifikators neparedz ierobežojumus klasifikatora kodu pielietošanai. Tos iespējams izmantot jebkurai sabiedrības grupai, publiskai vai privātai personai specifisku mērķu sasniegšanai. |
| 2. | Tiesiskā regulējuma ietekme uz tautsaimniecību un administratīvo slogu | Fiziskām un juridiskām personām klasifikatora tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu VARAM tīmekļa vietnē. |
| 2. | Sabiedrības līdzdalība projekta izstrādē | Projekts sabiedriskai apspriešanai tika publicēts VARAM tīmekļa vietnē 2017. gada 8. martā.  |
| 3. | Sabiedrības līdzdalības rezultāti | Pēc noteikumu projekta publicēšanas VARAM tīmekļa vietnē nav saņemtas atsauksmes, iebildumi vai priekšlikumi. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | 1. Valsts vides dienests, 2. Valsts sabiedrība ar ierobežotu atbildību ”Latvijas Vides, ģeoloģijas un meteoroloģijas centrs”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija netiek paredzēta. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

|  |  |
| --- | --- |
| Vides aizsardzības un reģionālās attīstības ministrs  | K. Gerhards  |

Rimša, 67026903

Ruta.Rimsa@varam.gov.lv